《菩萨蛮 题叶南雪丈藏清微道人空山听雨图》
清代·梁鼎芬

闭门自有深山意。开图恍似前游地。镫火一龛寒。今宵魂梦安。

年年听雨惯。独坐残书伴。遮莫说天明。天明仍未晴。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。